钦定古今图书集成/明伦汇编/氏族典/第271卷 > 王持垕
## 钦定古今图书集成/明伦汇编/氏族典/第271卷 > 王持垕

按《万姓统谱》，持垕，字载仲，乐清人。在太学，曾率六馆
叩阍论史嵩之，士论推重。登淳祐第，入浙西帅幕。从
官荐丁大全，而持垕谓其内怀奸诈，外示狂率，使其
得志，必为国家忧。大全闻之憾焉。后以著作兼左曹
郎。吴潜罢相，持垕轮对，言于理宗曰：“宰相进退人才，
当进贤退不肖，不当以用舍快恩仇。”潜贬争之力，罢
归。贾似道怨潜甚，疑持垕党潜，并恶之。由是十五年
间三被擢，不越郎曹；二典郡皆不终。似道败，始除大
理少卿，未上，卒。